Dennis Chambers
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Dennis Chambers, amerikansk musiker og trommeslager. Han er aktiv innen jazz, fusion og beslektet musikk. I perioden 1978–1985 spilte han med funk-guruen George Clinton, og han skaffet seg snart et navn som studiomusiker.
Etter hvert har han samarbeidet med en rekke fremtredende artister, for eksempel David Sanborn, John Scofield, Michael Brecker og The Brecker Brothers, John McLaughlin og Steely Dan. Dessuten har han spilt med den norske keyboardisten Haakon Graf, blant annet på albumet Good Groove (1993). Utvalgte utgivelser Getting Even (1998)  Outbreak (2002)  Planet Earth (2005)  Groove and Moore (2013)  Trypnotyx (2017, med Victor Wooten) Les mer i Store norske leksikon jazz funk fusion musikk i USA